Ang reaksyon sa konseho sa mga gisulti ni Esteban mao ang tuman nga kasuko. “Ug sa ilang pagkadungog niining mga butanga, sila nasilag ug nanagpakagot sa mga bag-ang batok kaniya.” (berso 54) Kining kasilag nga gibati nila batok kang Esteban makapahinumdum kanato sa mga gipamulong ni Pablo sa Hebreohanon 4:12 “Kay ang pulong sa dios buhi ug nagalihok nga gamhanan, labi pang mahait kay sa espada nga duhay sulab, ug modulot ngadto sa gitagboan sa kalag ug espiritu, sa mga lutahan ug sa mga kauyokan, ug motugkad sa mga hunahuna ug katuyoan sa kasingkasing.” Unsa gayud ka tinood nga ang dautang intensyon sa ilang kasingkasing ilang gipakita kontra kang Esteban, bisan tuod ang iyang gisulti ang kamatooran lamang gikan sa pulong sa Diyos.